**מינכן 1860** (גרמנית: **TSV 1860 München**) הוא מועדון כדורגל גרמני מהעיר מינכן שבבוואריה. המועדון משחק בליגה הגרמנית השלישית. המועדון הוא אחד מהמועדונים אשר ייסדו את הבונדסליגה בשנת 1963, והוא שיחק במסגרת הליגה העליונה 20 עונות.

היסטוריה
--------

המועדון הוקם בצורה רשמית ב-17 במאי 1860, ולאחר מספר מיזוגים עם התאגדויות ספורט מקומיות אחרות הוכר בשנת 1862 בשם *Turnverein München*. מחלקת הכדורגל של המועדון הוקמה ב-6 במרץ 1899.

בשנת 1911 אימצה הקבוצה את סמל האריה, ובשנת 1919 שינתה את שמה למינכן 1860. החל מאמצע שנות העשרים שיחקה הקבוצה בליגות הבכירות. בשנת 1963, לאחר שזכתה באליפות האוברליגה סוד (הליגה הבכירה של דרום גרמניה בין השנים 1945 - 1963), קיבלה הקבוצה כרטיס כניסה לליגה הבכירה החדשה בגרמניה, הבונדסליגה. יריבתה העירונית, באיירן מינכן, נאלצה לחכות שנתיים נוספות טרם זכתה לשחק בבונדסליגה מכיוון שבהתאחדות הגרמנית לכדורגל לא רצו שיופיעו בליגה שתי קבוצות מאותה העיר. הקבוצה המשיכה ביכולתה הטובה, וזכתה בגביע הגרמני בשנת 1964, העפילה עד לגמר גביע אירופה למחזיקות גביע בשנת 1965, בו הפסידה לוסטהאם יונייטד, וזכתה באליפות הבונדסליגה בשנת 1966.

בשנת 1970 נשרה הקבוצה לליגת המשנה, וחזרה לליגה העליונה רק לאחר 7 שנים. בשנת 1982, בעקבות משבר כלכלי, הורדה הקבוצה עד לליגות החובבנים. הקבוצה הצליחה לחזור לבונדסליגה בשנת 1994, אך נאבקה בתחתית הליגה. בשנת 2000 זכתה הקבוצה בכרטיס לסיבוב המוקדמות השלישי של ליגת האלופות לאחר שסיימה במקום הרביעי בליגה. בליגת האלופות לא הצליחה הקבוצה לעבור את הסיבוב השלישי, והודחה מול קבוצת לידס יונייטד. ההדחה שלחה את הקבוצה לסיבוב השלישי של גביע אופ"א בו הודחה נגד פארמה.

בסיום עונת 2003/2004 נשרה הקבוצה לליגת המשנה, ומאז לא הצליחה לחזור לקדמת הבמה הגרמנית. בשנת 2011 רכש המיליארדר הירדני חסן איסמעיק מניות רבות בניהול הקבוצה, וכיסה את חובותיה, כשהוא מצהיר שהקבוצה תיאבק על תארים אירופיים. למרות זאת, בתום עונת 2016/17 סיימה מינכן 1860 במקום ה-16 בבונדסליגה השנייה, ונאלצה להתמודד במבחני הישרדות מול יאן רגנסבורג שסיימה שלישית בליגה הגרמנית השלישית. המשחק הראשון ברגנסבורג הסתיים בתיקו 1-1. במשחק הגומלין באליאנץ ארנה הפסידה מינכן 1860 בתוצאה 2-0 לעיני 62 אלף צופים, ונשרה לליגה הגרמנית השלישית, לראשונה מזה 24 שנים. שבוע לאחר ירידת הליגה, לא העביר איסמעיק את הערבויות הדרושות לפתיחת העונה בליגה השלישית, והמועדון הורד ליגה נוספת על ידי התאחדות הכדורגל הגרמנית[דרוש מקור]. בעונת 2017/18 העפיל המועדון לליגה הגרמנית השלישית אחרי ניצחון בפליאוף על זארבריקן.

בשנת 2017 עזב המועדון את האליאנץ ארנה, וחזר לאצטדיונו הישן, הגרונוואלדר.

שחקנים בולטים בתולדות המועדון
-----------------------------

* גרמניהגרמניה פטר גרוסר
* גרמניהגרמניה רודולף ברוננמאייר
* גרמניהגרמניה ברנד פאצקה
* גרמניהגרמניה פרידהלם קונייצקה
* גרמניהגרמניה אלפרד הייס
* גרמניהגרמניה הנס רבלה
* גרמניהגרמניה מרטין מקס
* גרמניהגרמניה תומאס הסלר
* גרמניהגרמניה רודי פלר
* גרמניהגרמניה דניאל בירופקה
* גרמניהגרמניה הורסט הלדט
* אוסטריהאוסטריההראלד צ'רני
* פוליןפולין פיוטר נובאק
* סרביהסרביה מירוסלב סטביץ'
* אוסטרליהאוסטרליה פול אגוסטינו
* אוסטרליהאוסטרליה נד זליץ'
* בולגריהבולגריה דניאל בורימירוב

קישורים חיצוניים
----------------

ויקישיתוף מדיה וקבצים בנושא **מינכן 1860** בוויקישיתוף
* אתר האינטרנט הרשמי של מינכן 1860 (בגרמנית)
* מינכן 1860, ברשת החברתית פייסבוק

* מינכן 1860, ברשת החברתית אקס (טוויטר)

* מינכן 1860, ברשת החברתית אינסטגרם

* מינכן 1860, סרטונים בערוץ היוטיוב

* פרופיל, באתר Transfermarkt

* פרופיל, באתר FootballDatabase.eu

|  |  |
| --- | --- |
| בקרת זהויות עריכת הנתון בוויקינתונים | 
* GND: 2050148-1
* SUDOC: 165624329
* VIAF: 140213267
* WorldCat: viaf-140213267

 |